Ways of Darkness (FRPG)/hu

Az eredeti Ways of Darkness FRPG a Ways of Darkness leges legelső megtestesülése, 2009-ben indított fórumos szerepjáték.

Ezen a Wikin kívül csak a fórum magyar változata az egyetlen hiteles forrás a világról való informácóról. A fórum, ahogy a neve is mondja, a fórumos karakterek szülőhelye.

Történet
A Ways of Darkness eredeti készítője, Zsolt Tóth sokáig fontolgatta egy középkori fantasy FRPG elindítását több nem-fantasy FRPG bukása után - ezek közül a legsikeresebb a Doom FRPG volt. A Doom FRPG volt az első olyan oldal, ahol Zsolt és 影 együtt voltak adminisztrátorok, viszont első "találkozásuk" egy másik FRPG-n volt, a Boulderonok korán.

2009 Decemberén Zsolt - 影 bátorítására - elindította a Ways of Darkness FRPG-t a ProBoards-n. Sajnos rövidesen a játék beindítása után egy tudatosabb tag jóvoltából a készítő fülébe jtott, hogy a ProBoards elkezdte törölni a nem-angol nyelvű fórumokat, ami azt jelentette hogy az akkor még kizárólagosan magyar nyelvű Ways of Darkness a törlés közvetlen veszélyében volt.

2010 Áprilisában az FRPG véglegesen elköltözött a ProBoards-ról a Forumotion-ra - egy új phpBB2 motorral megáldva - viszont az eredeti ProBoards fórum sohasem törlődött - a nem-angol nyelvű fórumok törlése botrányossá vált, hiszen az amerikai törvényekket sértette. A végső eredmény tehát az lett, hogy az eredeti ProBoards-os fórum megmaradt egy őskövületnek.

Csakúgy mint a ProBoards-os őse, az új fórum is csak nagyon minimális mennyíségű játékost volt képes vonzani, így voltak élő és holt periódusai a fórumnak.

Mindezek ellenére, abban a reményben hogy idegen, nem-magyar játékosok érdeklődését is felkeltheti, Zsolt úgy döntött hogy elkezdi az FRPG angol fordításának megírását. 2010 Októberében az angol verzió már futott, de különböző hátráltatások miatt az angol fordítás véglegesen csak 2011 Márciusában készült el.

Sajnálatos módon Zsolt reményei ellenére az angol verzió képtelen volt jelentős mennyíségű játékost vonzani, és nem történt az oldalon semmi szerepjátszás, míg a magyar verzió továbbra is feltámasztás és elhalálozás periódusain ment keresztül.

Rendszer
A "játék" erősen szabados jellegű - nincsenek életpontok, nincsenek kockadobások, a számszerűsítés mértéke minimális. Még előre definiált varázslatok listája sincs - az admin azt mondta hogy "ameddig a játékos által kitalált varázslat nem túl overpowered, addig a határ a képzelet". Mint egy fórumos RPG, a "játszáshoz" csak annyit kell tenni, hogy egy játékos (vagy a mesélő) ír egy hozzászólást, és egy másik játékos válaszol rá, majd a megegyezett sorrend alapján válaszolnak egymásnak előre és vissza.

A játékosoknak kötelességük választani egy avatart a karakterükhöz, a karakternek nevet találni, választani egy fajt, és opcionálisnak egy kasztot, majd írni egy legalábbis 10 soros előtörténetet (az angol verzióban az előkövetelmény 20 soros, sárkányok számára 120 sor a minimum), kitölteni az attribútumokat majd az adminisztrátorok jóváhagyására várni.

Attribútumok
Karakterkészítéskor a játékos 18 kezdő pontot költhet el a karakter attribútumainak növelésére, melyek alapértéke a választott faj minimuma: például az emberek minden attribútumból 8-al indulnak, azaz ha nem lenne az atribútumoknál a határ nekik 18, elméletben egy tetszőleges attribútumot 8-ról 24-re növelhetnének a 18 pont elköltésével.

Az attribútumok:
 * Erő: A karakter fizikai erejét határozza meg.
 * Ügyesség: A karakter olyan képességeit határozza mely, melyek hatással vannak a magas kézügyességet igénylő feladatokra. Az angol verzióban helytelenül "Agility"-re van fordítva (ami gyorsaságot jelent), holott a helyes fordítás "Dexterity" lenne.
 * Intelligencia: Meghatározza a karakter eszét. Minél magasabb, annál többször tudnak elsütni mágiát a varázslathasználó karakterek mielőtt pihenniük kellene. A játékban 1 intelligencia pont a valóságban 10-es IQ-nak felel meg.
 * Bölcsesség: Meghatározza a karakter felfogásának a gyorsaságát, a memóriáját, és a varázslathasználóknak a varázslataik erősségét.
 * Kitartás: Meghatározza azt hogy a karakter egy munkát vagy egy harcot mennyi ideig bír ki fáradozás vagy ájulás nélkül.
 * Karizma: Meghatározza a karakter diplomáciai képességeit. Mellesleg, egy jó jellemű karaktert kifárasztja a sötét mágia használata, egy gonosz jellemű karaktert kifárasztja a fénymágia használata. Minél több a karizma, annál kevésbé fárasztja ki a varázshasználót ez a különbség.

Az attribútumoknál a 8 alatti érték nagyon gyengének számít, a 10-es érték számít átlagosnak, a 20 pedig "szuperemberinek".

Képzettségek
A képzettségek azt jelölik, hogy a karakter miféle szakmákban, miféle praxisokban nyert el tudást az előtörténete, élete során. Karakteralkotáskor 10 pontot lehet elkölteni a képzettségekre

Minden képzettségnek három szintje van - Alapvető, Haladó, Mester. Az ugymond "nulladik" szint a Képzetlen lenne. Ahhoz, hogy egy képzettséggel Alapvető szinten rendelkezzünk, egy pontot kell elköltenünk. Az Alapvetőről Haladóra való ugrás 2 pont. A Haladóról Mesterre való ugrás 3 pont. Ez azt jelenti, hogy egy képzettség Képzetlenről Mesteri szintre való emelése összesen 6 pontba kerül - ez alól az egyetlen kivétel a páncélviselési képesség, ahol előrehaladásonként csak egy pontot kell költeni, tehát a képzetlenről "mesterire" (nehézpáncél) való ugrás összesen csak 3 pontba kerül a szokásos 6 helyett.

Bár ez kissé félelmetesen hangzik - főleg hogy nincs szintlépési, vagy tapasztalati rendszer - valójában nincs ok a félelemre, hiszen nagyon sok kaszt sok képzettséget ad ingyen, bónuszként a játékosnak - például a Harcos karakterek teljesen képzetten kezdenek páncélviselésből, és minden fegyveri képzettségből Alapvetően indulnak.

While this may sound scare, there is no reason to be afraid: all classes grant several skills at basis, for example Warriors start with all three armour-skills, and Basic at all weapon skills (Swordsmanship, Archery, Blunt Weapons, Polearms).

A képzettségek:


 * Páncélviselés
 * Lopakodás
 * Hamisítás
 * Csempészet
 * Nyomkövetés
 * Harcművészet
 * Kardforgatás
 * Íjászat
 * Hosszúfegyverek (a helyes kifejezés Szálfegyverek lenne)
 * Az ősi nyelv ismerete: Az Ősi Elf és/vagy Despotanfras nyelv ismerete. Minden Varázsló karakter alapvetően kezdi.
 * Természetismerete: Csak a magyar verzióban szerepel, a akrakter természetbéli túlélőképességét határozza meg.
 * Egzotikus fegyverek: Csak a magyar verzióban szerepel

Játszható fajok

 * Emberek
 * Nemeselfek
 * Erdőelfek
 * Sötételfek
 * Félelfek
 * Orkok
 * Félorkok
 * Gyíkemberek
 * Törpök
 * Gnómok
 * Félszerzetek
 * Goblinok
 * Ogrék
 * Nereidek
 * Sárkányok
 * Lichek
 * Vámpírok
 * Likantrópok
 * Szárnyas kobrák (csak a magyar verzióban)
 * Démonok (csak az angol verzióban)
 * Drakoniánusok (nem-kánon, csak az angol verzióban szerepeltek)

Játszható kasztok

 * Harcos
 * Tolvaj
 * Orrgyilkos
 * Fejvadász
 * Pap
 * Druida
 * Inkvizítor
 * Lovag
 * Kósza
 * Varázsló
 * Csatamágus (Hungarian-version only)
 * Nekromanta
 * Halállovag
 * Bárd (csak az angol verzióban)